Kulut jaetaan eri investoinneille tarkoituksenmukaisimmalla tavalla. Yhtenä vaihtoehtona on jakaa kulut eri osioihin investointien kokonaiseuromäärien suhteessa.
Jos työntekijä työskentelee myös hanketoimijan muussa toiminnassa, tulee työajan käyttö todentaa pitämällä työtehtävien suorittamisesta seurantaa. Jos työntekijä työskentelee eri investointien mukaisessa toiminnassa, tulee työajan käyttö todentaa pitämällä työtehtävien suorittamisesta investointikohtaista seurantaa.
Avustettavalle toiminnalle kirjatut osuudet henkilöstökuluista tulee täsmäyttää työajan seurannan mukaisiin toteutuneisiin työtunteihin. Täsmäytys ja mahdolliset oikaisut kirjanpitoon tulee tehdä RRP2-hankkeissa jokaisen maksatushakemuksen yhteydessä (RRP1-hankkeissa viimeistään tilinpäätösvaiheessa).